“Табе будуць не страшны заломы, злыя ворагі, іх варажба”, — звяртаўся да моладзі Янка Купала. Думаецца, навучэнцам каледжа былі асабліва блізкія гэтыя радкі: у аснову сваёй рэцытацыі верша “Моладзі” яны паклалі ўражанні ад той самай рэканструкцыі подзвігу Івана Мяльнова. Конкурсная работа ўдзельнікаў творчага аб’яднання “Пазнанне свету і чалавека ў літаратуры рускага рэалізму” атрымала дыплом І ступені. Яго кіраўнікі Сняжана Уладзіміраўна Кашо і Аксана Анатольеўна Манькова сустрэлі нас у адным з музеяў каледжа.